Covid Vaccination Certificate: अब कोरोना टीकाकरण प्रमाण पत्र WhatsApp पर पा सकेंगे, इस नंबर को कर लें सेव
केंद्रीय स्वास्थ्य मंत्री मनसुख मांडविया के कार्यालय ने रविवार को बताया कि जिन लोगों ने कोविड-19 का टीका लगवा लिया है वे अब अपने प्रमाण पत्र कुछ सेकेंड के अंदर ही व्हाट्सएप से प्राप्त कर सकते हैं।
नयी दिल्ली। देश में कोरोना टीकाकरण प्रमाणपत्र अब आपके व्हाट्सएप (WhatsApp) पर मिल सकेगा। केंद्रीय स्वास्थ्य मंत्रालय ने इसको लेकर जानकारी दी है। केंद्रीय स्वास्थ्य मंत्री मनसुख मांडविया के कार्यालय ने रविवार को बताया कि जिन लोगों ने कोविड-19 का टीका लगवा लिया है वे अब अपने प्रमाण पत्र कुछ सेकेंड के अंदर ही व्हाट्सएप से प्राप्त कर सकते हैं। वर्तमान में लोगों को अपना टीकाकरण प्रमाण पत्र कोविन पोर्टल पर लॉग-इन कर डाउनलोड करना होता है। मांडविया के कार्यालय ने ट्वीट किया,  'प्रौद्योगिकी का इस्तेमाल कर आम आदमी के जीवन में क्रांतिकारी बदलाव लाया जा रहा है। अब कोविड-19 टीकाकरण प्रमाण पत्र तीन आसान चरणों में 'माईगोव कोरोना हेल्पडेस्क' से प्राप्त करें। संपर्क नंबर +91 9013151515 को सेव करें। व्हाट्सएप पर 'कोविड सर्टिफिकेट' टाइप कर भेजें।ओटीपी प्रविष्ट करें। अपना प्रमाण पत्र कुछ सेकेंड के अंदर हासिल करें।' रविवार को शाम सात बजे तक जारी अस्थायी रिपोर्ट के मुताबिक देश में लोगों को कोविड-19 के कुल 50,68,10,492 टीके लग चुके हैं और इनमें से 55,91,657 खुराक एक दिन में दी गई है। जानिए पूरी प्रकिया